Cicle Diàlegs de llibres: presentació de 'Terra Inmortalis Saguntum'
06 de febrer 2024

![](/media/dljovcvu/02-07-02-24-cch-eric-rogal-c.jpg?width=601.1261261261261&height=850)

El cicle Diàlegs de llibres continua amb la presentació de la novel·la _Terra Inmortalis Saguntum_, d'Eric Rogal, este dimecres, 7 de febrer, a les 19 hores a l'aula 2.C. del Centre Cultural Mario Monreal de Sagunt (C/ Roma, 9). Esta cita literària serà en castellà, la seua entrada serà lliure fins a completar l'aforament i està organitzada pel departament de Cultura en la seua programació d'hivern.

La regidora de Cultura, Ana María Quesada, ha expressat sobre este acte: «**Quan s'escriu amb tanta passió i amb tanta dedicació sobre fets que han ocorregut en la nostra terra, en eixa terra que ara trepitgem contínuament, l'única cosa que podem fer des del departament de Cultura i per part meua com a regidora és secundar, col·laborar, acompanyar i dir-li a Eric Rogal gràcies per escriure sobre la nostra història, encara que siga de forma novelada ens entretindrà i ens agradarà poder gaudir de la nostra història d'esta manera**». Així mateix, la regidora ha expressat: «**Estem doblement agraïdes a Eric Rogal per tractar este tema en el seu llibre, per un projecte que presentarem pròximament des del departament de Cultura**».

Eric Rogal és el pseudònim del catedràtic, doctor i advocat Enrique Rodríguez Galdeano. Estudiós i coneixedor especialment de les llengües, antigues i modernes, es considera abans de res filòleg i políglota. Havent dedicat la seua vida a la docència, en els últims anys ha desenvolupat també la seua altra gran passió, la d'escriure, igual vers que prosa.

En la seua última novel·la ha escrit amb amor a Sagunt, amb una immensa admiració en eixa _Terra Inmortalis_ i amb el millor nivell de coneixement històric del qual va ser la gran gesta de la seua lluita a mort per la llibertat i contra l'esclavitud en el seu enfrontament al poderosíssim exèrcit d'Anníbal, en 219 a. C. Eixa, en què els habitants de Saguntum van preferir immolar-se abans que caure presoners. Una història novelada, però basada tota en els fets reals. Tan emocionant com emotiva, indiquen des del departament de Cultura.

*   [](http://www.facebook.com/sharer.php?u=https://aytosagunto.es/va/actualitat/cicle-dialegs-de-llibres-presentacio-de-terra-inmortalis-saguntum/ "Facebook")
*   [](http://twitter.com/share?url=https://aytosagunto.es/va/actualitat/cicle-dialegs-de-llibres-presentacio-de-terra-inmortalis-saguntum/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cicle-dialegs-de-llibres-presentacio-de-terra-inmortalis-saguntum/ "Linked In")
*   [](mailto:?body=https://aytosagunto.es/va/actualitat/cicle-dialegs-de-llibres-presentacio-de-terra-inmortalis-saguntum/)